- Hindi News
- National
- हाजिरी लगाकर धरने पर बैठे कर्मचारी, तो अफसरों ने हाजिरी के आगे लिखा गैरहाजिर
हाजिरी लगाकर धरने पर बैठे कर्मचारी, तो अफसरों ने हाजिरी के आगे लिखा गैरहाजिर
जेईकेतबादले को लेकर बिजली कर्मचारियों और विभागीय अधिकारियों की आपस में ठन गई है। एक तरफ बिजली कर्मचारी यूनियन जेई के तबादले की मांग पर अड़ी है। वहीं अफसर भी झुकने को तैयार नहीं हैं। बुधवार को अपने अल्टीमेटम के तहत जिलेभर में बिजली कर्मचारियों ने धरना प्रदर्शन शुरू कर दिया। पहले सिर्फ काली कमली स्थित कार्यालय में धरना दे रहे थे। गुरुवार को भी कर्मचारी घरों से ड्यूटी पर पहुंचे। हाजिरी लगा कर धरने पर चले गए। यह देख अधिकारियों ने सख्ती दिखाई। उनकी हाजिरी के आगे ही गैर हाजिर लिख दिया। साथ ही चेताया कि यदि आगे भी धरना जारी रखा तो इसी तरह गैरहाजिरी लगेगी। एसई वीएस मान ने कर्मचारियों के अड़ियल रवैये को गैरकानूनी बताया है। अधिकारियों ने सब डिवीजनों पर जाकर रजिस्टर की जांच कर अटेंडेंस लगाकर धरने पर बैठे कर्मचारियों की अब्सेंट लगाई। कुरुक्षेत्र डिवीजन में 400 कर्मचारियों में से 164 कर्मचारी धरने पर मिले।
यूनियन बोली, अपनी मांगों से नहीं हटेंगे पीछे
यूनियनकर्मचारियों ने कहा कि मांग पूरी ना होने तक धरना प्रदर्शन किसी भी सूरत में बंद नहीं किया जाएगा। कर्मचारी ने कहा कि अगर जल्द ही एसई ने जेई का तबादला नही किया तो यूनियन का सब डिवीजन की बजाए सर्कल स्तर पर आंदोलन शुरू करेंगे। वहीं, एसई मान ने कहा कि जब तक कर्मचारी धरने पर बैठेंगे रोजाना मौके पर अधिकारी जांच कर कर्मचारियों की अब्सेंट लगाएंगे।
कुरुक्षेत्र| बिजलीकार्यालय में मांगों को लेकर धरने पर बैठे बिजली कर्मचारी।
निगम अधिकारियों ने 15 दिन का दिया था कर्मचािरयों को टाइम
यूनियनकर्मचारियों ने 22 फरवरी को जेई कृष्ण कुमार के खिलाफ ये कहकर धरना प्रदर्शन शुरू कर दिया कि उक्त जेई कर्मचारियों के साथ अभद्र व्यवहार करता है। विभागीय अधिकारी मामले को शांत कराने के लिए यूनियन के लीडरों से मिले। अधिकारियों ने यूनियन को 15 दिन का समय दिया था कि जेई पर 15 दिन तक निगरानी रखेंगे। अगर जेई किसी कर्मचारी से अभद्र भाषा का प्रयोग करता पाया गया तो उसके खिलाफ सख्त कार्रवाई की जाएगी। लेकिन यूनियन कर्मचारी ने अधिकारियों के आदेशों को ये कहकर ठुकरा दिया कि जेई का जल्द से जल्द तबादला किया जाए।
कर्मचारी नहीं कर रहे सहयोग, लगाई अब्सेंट
एसईवीएस मान ने कहा कि यूनियन कर्मचारी अधिकारियों के साथ कोई सहयोग नहीं कर रहे। मान ने कहा कि बिजली कर्मचारी यूनियन की राजनीति को चमकाने के लिए अधिकारियों पर दबाव बना रहे हैं। जेई मामले में यूनियन कर्मचारियों से 15 दिन का समय मांगा गया था। कर्मचारियों को कहा गया था कि 15 दिन तक निगम अधिकारी जेई पर निगरानी रखेंगे अगर कुछ ऐसा दिखाई दिया तो कर्मचारी का तबादला कर दिया जाएगा। लेकिन यूनियन कर्मचारी धरने पर बैठ गए। बुधवार को 164 कर्मचारियों की अब्सेंट लगाई है। अगर यूूनियन कर्मचारी आगे भी धरने पर रहेंगे तो अब्सेंट लगाई जाएगी। विभागीय उच्च अधिकारियों को रिपोर्ट बनाकर भेज दी गई है।
यूनियन कर्मचारियों के अड़ियल रवैये को देखते हुए विभागीय अधिकारियों ने सभी सब डिवीजन कार्यालयों पर सीसीटीवी लगवा दिए। सुरक्षा और नजर रखने के लिहाज से बिजली निगम द्वारा काली कमली, एसई कार्यालय, झांसा रोड स्थित सब डिवीजन वन, पिपली कार्यालय, लाडवा में सीसीटीवी कैमरे लगाए हैं। एक कार्यालय में अलग-अलग प्वाइंट पर चार कैमरे लगाए गए हैं। जो कर्मचारियों की हर गतिविधियों पर भी नजर रखेंगे।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva